Agnė Marcinkevičiūtė

Agnė Marcinkevičiūtė (g. 1972 m. balandžio 7 d.) – Lietuvos režisierė, scenarijų autorė, kurianti daugiausia dokumentinį kiną.

 Biografija 

Baigė Vilniaus pedagoginę mokyklą. 1992–1993 m. Klaipėdos universitete studijavo lietuvių kalbą ir režisūrą, 2000 m. baigė Lietuvos muzikos akademiją (televizijos režisūrą). 1993–2003 m. dirbo Lietuvos kino studijoje.

 Veikla 
Sukūrė kelis dokumentinius filmus, parašė jų scenarijus. Taip pat Agnė Marcinkevičiūtė yra režisavusi radijo pjesių („Paukščiai migruoja į Asyžių“, „Mama, tavo vaikas linksmas“), buvusi Vytauto V. Landsbergio, Giedrės Beinoriūtės, Audriaus Juzėno filmų scenarijaus vadove. Yra dirbusi reklamos scenariste, žurnaliste.Agnė Marcinkevičiūtė: Lietuvių filmų centras

 Filmografija 

 Raudonu ant balto (2003 m., apie Romualdą Granauską)
 Beveik laimingas (2004 m., apie Jurgį Kunčiną),
 Laiku suspėjome pasikalbėti (su V. Digimu, 2006 m., apie Raimondą Vabalą)
 Sapno siūlas (2007 m., apie Renatą Šerelytę)
 Šokis dykumoje (2009 m., apie Jurgą Ivanauskaitę)
 Prie rugių ir prie ugnies (2010 m., apie Justiną Marcinkevičių)
 Vardas tamsoje (2013 m.)
 Vienatvės gaudesys (2014 m., apie Jolitą Skablauskaitę)
 Iš kur tas švytėjimas (2018 m.)
 Savas, svetimas, mylimas (2022 m.)

 Apdovanojimai 
 Lietuvos kinematografininkų sąjungos premija (2006 m., už Laiku suspėjome pasikalbėti)
 Lietuvos meno kūrėjų asociacijos premija (2008 m.)

 Šaltiniai 

Kategorija:Lietuvos režisieriai
Kategorija:Lietuvos scenaristai